Ed Sheeran

Is amhránaí agus giotáraí é Edward Christopher "Ed" Sheeran a rugadh ar 17 Feabhra 1991.

Oidhreacht 
Tá oidhreacht Éireannach ag Sheeran agus é bródúil as sin.  Mar shamplaː
 Rugadh Sheeran i Sasana ach tá cúlra Éireannach aige ar thaobh a athar.  Tá a mhamó fós ina cónaí in Éirinn.  
 Tá corp Sheeran clúdaithe le tatúnna. Sa bhliain 2014, fuair sé tatú as Gaeilge ar a dheasóg a deir ‘Is tú mo réalt eolais’. Tá ceann eile air a deir ‘Galway’. 
 Ar a albam DIVIDE (2017) tá amhrán aige darb ainm "Galway Girl". 
 Sa bhliain 2016, chan Sheeran aistriúchán de Thinking Out Loud''' (Ag Smaoineamh os Ard) ar dhlúthcheirníní Sheachtain na Gaeilge. 
 Bhí Sheeran  ag An Phicnic Leictreach sa bhliain 2012.
Saol 
Taibheoir ab ea Sheeran ar The X Factor (sraith 11 an RA) sa bhliain 2014.

Thit Sheeran den rothar sa bhliain 2017 agus bhris sé a dheasóg. Ní raibh sé in ann an giotár a sheinm go ceann tamaillín.  Nuair a sheinneann Sheeran ar an ardán, ní bhíonn aon bhanna ceoil in éineacht leis. Mar sin, ní raibh sé in ann dul ar camchuairt go ceann cúpla mí.   

I mí Eanáir 2018, d’fhógair Ed Sheeran go raibh sé geallta. Chuir sé aithne ar Cherry Seaborn agus iad ar scoil.  Thosaigh siad ag siúl amach le chéile sa bhliain 2015. Is duine an-spórtúil í Cherry. Imríonn sí haca ag leibhéal idirnáisiúnta le Sasana   

 Conspóidí 
Tá úinéirí an chóipchirt den amhráin de chuid Marvin Gaye an-tugtha don dlí. Ba iad oidhrí Ed Townsend, a chomhscríobh an t-amhrán ‘Let’s Get It On’ le Marvin Gaye, a thug cás in aghaidh Sheeran go dtí an chúirt, ar dtús sa bhliain 2016, agus arís sa bhliain 2018.

Ba chás cúirte é a bhí go mór i mbéal an phobail. Thug Ed Sheeran fianaise gur cumadh a amhrán 'Thinking Out Loud' le linn seisiún comhoibríoch scríbhneoireachta lena chomhscríbhneoir Amy Wadge. Bhí ceoleolaí an ghearánaí ag rá go raibh na cordaí “beagnach inmhalartaithe” agus an ceoleolaí a bhí ag gníomhú do Ed Sheeran ag áitiú gur úsáideadh an seicheamh cordaí céanna i roinnt amhrán eile seachas amhrán Sheeran. Bhuaigh Sheeran na cásanna, an ceann deireanach sa bhliain 2023.

I gcás bradaíola ceoil eile, sa bhliain 2022, bhuaigh Sheeran cás eile maidir lena amhrán 'Shape of You' (in aghaidh Sami Switch, nó Sami Chokri agus cumadóir Ross O’Donoghue). 

Dioscliosta
 + (2011)
 × (2014)
 ÷ (2017)
 No.6 Collaborations Project (2019)
 = (2021)
 −'' (2023)

Gradaim agus ainmniúcháin
Tá 97 gradam buaite ag Sheeran. Tá 269 ainmniúchán faighte aige. Tá ceathair Grammy's buaite aige agus tá trí déag ainmniúchán faighte aige.

Tagairtí

 
Pobal Éireannach na Breataine
Daoine a rugadh i 1991
Daoine beo